- Hindi News
- National
- दिल्ली के रामजस कॉलेज में देश विरोधी गतिविधियों के खिलाफ छात्रों ने जताया रोष, वीसी को सौंपा ज्ञा
दिल्ली के रामजस कॉलेज में देश विरोधी गतिविधियों के खिलाफ छात्रों ने जताया रोष, वीसी को सौंपा ज्ञापन
मंत्री विज के बयान पर जताया रोष
चौधरीदेवीलाल यूनिवर्सिटी में अखिल भारतीय विद्यार्थी परिषद और हिंदुस्तान स्टूडेंट्स एसोसिएशन से जुड़े विद्यार्थियों ने दिल्ली के रामजस कॉलेज में चल रही देश विरोधी गतिविधियों से खफा होकर वामपंथी दलों के पुतले को फूंकते हुए रोष का इजहार किया। प्रदर्शनकारियों ने सीडीएलयू के वीसी प्रो. विजय कायत को ज्ञापन भी सौंपा। ज्ञापन के जरिए कहा गया कि वामपंथी विचारधारा से जुड़े कुछ विद्यार्थी पिछले कुछ दिनों से सीडीएलयू का माहौल खराब करने पर तुले हुए हैं। सीडीएलयू में भी जेएनयू जैसा माहौल बनाने का प्रयास किया जा रहा है। इससे विद्यार्थियों की पढ़ाई बाधित होने लगी है। इसलिए सीडीएलयू में वामपंथी संगठनों की गतिविधियों पर तुरंत रोक लगाई जाए।
वीसी काे ज्ञापन देने से पहले एचएसए और एबीवीपी से जुड़े विद्यार्थी सीडीएलयू कैंपस में एकत्र हुए और फिर वे वामपंथी संगठनों की गतिविधियों के प्रति रोष जताने के लिए नारेबाजी कर प्रदर्शन करने लगे। प्रदर्शनकारियों में एचएसए के चेयरमैन लक्की पंडित और एबीवीपी के सह संयोजक राधे नागर, एबीवीपी के संयोजक नितेश कंबोज, सुमित मेहता सहित अन्य मौजूद रहे।
सीडीएलयू में आए दिन होने वाले धरना प्रदर्शन का वीसी प्रो. विजय कायत ने कड़ा संज्ञान लिया। उन्होंने सीडीएलयू के चीफ वार्डन प्रो. विक्रम सिंह की चेयरमैनशिप में पांच सदस्यीय एक कमेटी गठित कर दी है। वीसी प्रो. कायत ने बताया कि गठित कमेटी सीडीएलयू परिसर में एक ऐसी जगह निर्धारित करेगी जहां पर धरना प्रदर्शन करने की इजाजत दी जा सकेगी। उसके आगे नहीं ताकि पूरे कैंपस का माहौल खराब हो।
सीडीएलयू के गेट के सामने मंत्री विज के खिलाफ रोष जताती एसएफआई की छात्राएं।
सिरसा। सीडीएलयू के सामने वामपंथ का पुतला फंूकने से पहले प्रदर्शन करते एबीवीपी के सदस्य।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva awa_Deva